Kriyòl Gwiyannen

**Kriyòl Gwiyannen** (osi **kriyòl Lagwiyann**, annan kriyòl fransizé : **kréyòl gwiyanè**), sa roun kriyòl ké baz lègsikal fransé ki palé annan Lagwiyann ké Nò-a di Brézil, annan roun pati di léta vwézen : Lanmanpa. Li té égalman parsyèlman enfliyansé ké annglé (lègzanp : chwit, dérivé di ladjègtif "sweet"), potidjé (lègzanp : briga, dérivé di vèrb "brigar"), pannyòl (lègzanp : maron, ki ka soti di mo "marrón") ké néyèrlandé afòs di lokipasyon sigsésiv.

Lapò di lanng afriken (notanman ba lanng gbe-ya pou so èstrigtir granmatikal) ké lanng pèp Nativ anmériken-yan (pou vokabilèr ki ka konsèrné lafonn ké laflòr-a) sa fondanmantal annan lorijinalité di lanng-an (CGM48).

Kriyòl Lagwiyann ganyen égalman lapò di tchèk lanng réjyonal kou bréton-an ké charanté-a.

Kriyòl gwiyannen gen rounlo palò ka randé li pròch ké kriyòl di Bannzilé-ya, atò, pou so pronnon pésonnèl, li ka prézanté rounlo similitid ké kriyòl di zilé Moris, di Séchèl-ya é di Lalwizyann.

Li divini roun véritab lanng ké tan, toujou anba lévolisyon, ké lenfliyans di fransé épi lanng di sa péyi vwézen-yan (Brézil ké Sourinanm).

## Listwè
Kriyòl gwiyannen té roun lanng palé ant katib ké kolon. Men kondisyon-yan di konstitisyon di kriyòl di Lagwiyann té sansibman diféran di kriyòl antiyé, di roun pa an rézon di djopopo ant Fransé, Annglé, Néyèrlandé, Potidjé ké Pannyòl, é, di rounòt pa, di djalèk fransé kou kadjen té bokou enfliyansé kriyòl gwiyannen, sa ki randé li sansibman diféran di kriyòl Matinikè, Aysyen, Sentlisyen ké Gwadloupéyen. Annan téritwè Brézilyen-an di Lanmanpa, frontalyé ké Lagwiyann, sa kriyòl gwiyannen té souvan konfonn ké Karipounya, rounòt Kriyòl. Atò, kriyòl gwiyannen-an sa larjman palé é konprann laba.

I ka ègzisté kidonk annan kriyòl gwiyannen-an tchèk mo an koumen ké kriyòl Bannzilé, soupannan, oun sèrten nonm di palò ka diféransyé yé sansibman.

Dayò, Gwiyannen-yan ka prounonsé lèt "r" kou annan réjyon fransilyenn-an. Alò ki atè Lézanti, prounonsyasyon-an di "r" ka sanblé simi-vwéyèl "w".

Prounon pésonnèl-a sa plasé anvan non-an, kontrèrman annan varyété antiyé :

## Marké ké lègsik
**Vwéyèl-ya** sa : 
*a (anw**a**) ; é (tchenb**é**) ; è (dib**è**) ; i  (d**i**van); o (dil**o**) ; ò (chal**ò**) ; ou
*"ou" pé fika konsidéré antan ki vwéyèl (dib**ou**t ⇒ debout an fransé) annan ka-a di oun simi-vwéyèl sala ké "**w**".

**Simi-vwéyèl-ya** sa :
*w (kou pou **w**apa ⇒ bwa trè rézistan o nwizib ), 
*y (kou pou (a**y**è ⇒ hier an fransé),

**Vwéyèl nazal-ya**  sa :
*en ⇒ dip**en**, chy**en** ; an ⇒ konr**an**, **an**n**an**, on ⇒ réz**on,** w**on**m**.**

**Konsonn-yan**  sa :
*b, ch, d, f, g, j, k, l, m, n, p, r, s t, v, z. (pa di : c, h, q, x). 

Lèksik :

**LÈKSIK FRANSÉ - KRIYÒL GWIYANNEN**

## Tchèk dolo an kriyòl gwiyannen

Marké klasik (marké modèrn) : anmòrfwézaj fransé (*proverbe* ékivalan an fransé)
* « *Roun chin pa ca couri dèyè dé zo* » (***Roun chyen pa ka kouri dèyè dé zo***) : Un chien ne court pas après deux os (On ne court pas deux lièvres à la fois).
* « *Lò poule lévé asou dizé, a manjé i ca sassé* » (***Lò poul lévé asou dizé, a manjé i ka sasé***) : Quand la poule a fini de couver, elle cherche à manger (Tout travail mérite salaire).
* « *Chin pa ca fè chat* » (***Chyen pa ka fè chat***) : Un chien ne fait pas de chat.
* « *Sa qui la pou to dileau pas ca chariél* » (***Sa ki la pou to dilo pa ka charyé'l***) : ce qui doit arriver,  arrivera.
* « *A graine douri ca plen sac douri.* » (***A grenn douri ka plen sak douri'''.'') : C'est en ajoutant des grains de riz qu'on remplit un sac (petit à petit, l'oiseau fait son nid).
* « ''Roun lanmen lavé ròt'' » (***Roun lanmen lavé ròt**'') : Une main lave l'autre (« il faut s'entraider » ou bien « une action en efface une autre »).

== Granmèr ==
=== Artik-a ===
An kréyòl gwiyanè, i pa ka ègzisté di mark di janr féminen oben maskilen. Fòrm-an di artik-a sa kidonk menm bagaj pou non maskilen ké féminen.

=== Artik défini-a ===
Artik défini sengilyé ka vini akolé so kò dèyè mo ki li ka akonpagné, é sa séparé pa roun trè di inyon.
Artik défini-a sa "**a**" :

"**ya**" sa mark di pliryèl défini. Li sa égalman plasé aprè non-an :

Pou mo ki ka tèrminé an "**on"**, "**an**", "**en**" ou "**-n**", nou ké itilizé "**yan**"

=== Artik endéfini-a ===
Artik endéfini-a gen oun fòrm inik, "**oun**" (égalman entèrchanjab ké "**roun*'"), ki sa plasé anvan non-an :

An kréyòl gwiyanè, artik endéfini pliryèl fransé "des" pa ka fòrséman posédé di ékivalan :


Men i vrè ki pafwè nou pouvé antann moun di é itilizé "dé" kou ékivalan fransé di "des".

== Janr-a ==
Pou dézigné oun zannimo, sèks ka swiv artik-a :


== Pronnon pésonnèl sijé-ya ké ladjègtif posésif-ya ==
Pronnon pésonnèl sijé-ya ké prounon posésif-ya sa idantik sof pou "son, sa, ses" = *so*.
Prounon-yan sa toujou plasé divan vèrb-a sof pou lenpératif-a. Nou ké anplwayé osi byen *mo* pou "mon papa" = *mo papa*, "ma maman" = *mo manman* ki pou "mes cousins" = *mo kouzen*.
Prounon pésonnèl-ya an kriyòl é an fransé.

Adjèktif posésif-ya an kriyòl é an fransé.

Konparatif di pronnon pésonnèl-ya kriyòl gwiyannen vizavi ké ròt kriyòl-ya :


== Détrwè palò an fransé ké kriyòl ==


== Not ké référans ==
<references/>

== Wè osi ==
=== Artik konnègs ===

=== Lyannaj andèrò ===
* [http://natifnatal-wanakera-karib.typepad.com/langnatifnatalkarayib/ *Abstrak diksionnè lang peyi karibeyen (Dictionnaire abstrait des langues des pays caribéens) Riche lexique unilingue du créole'']
* Cérémonie de mariage en créole guyanais
* Description du créole guyanais (en anglais)
* Lexique des mots guyanais
* Philip Aaron Bull, La manifestation de l'évolution lexicale du créole guyanais à partir de textes écrits du XIX et XX, 1992
*  Mots, tournures, expressions et proverbes Guyanais
* RFO Guyane

Katégori:Lanng
Katégori:Kriyòl
Katégori:Lagwiyann